इस पुस्तक में परम पावन दलाई लामा यह बता रहे हैं कि हम किस तरह क्षांति और सहिष्णुता के अभ्यास द्वारा क्रोध तथा घृणा जैसी बाधाओं पर विजय प्राप्त कर सकते हैं। उनकी यह विवेचना शास्त्रीय ग्रंथ बोधिचर्यावतार पर आधारित है जिसमें अन्य सत्त्वों की भलाई हेतु पूर्ण प्रबुद्धता की कामना करने वाले बोधिसत्त्वों के कार्यों का विवरण है। इसमें प्रस्तुत प्रणाली और उपाय न केवल बौद्धाभ्यासियों के लिए प्रासंगिक हैं अपितु उनके लिए भी जो स्वयं भी इनसे लाभान्वित होना चाहते हैं। इन उपदेशों और स्वयं के उदाहरण द्वारा परम पावन दलाई लामा दर्शा रहे हैं कि किस तरह क्षांति और सहिष्णुता की शक्ति से क्रोध का शमन कर विश्व में शांति उत्पन्न की जा सकती है।